CELEX: 62008CJ0010
Language: da
Date: 2009-03-19
Title: Domstolens Dom (Første Afdeling) af 19. marts  2009. # Kommissionen for De Europæiske Fællesskaber mod Republikken Finland. # Beskatning i Finland af brugte motorkøretøjer importeret fra andre medlemsstater - national lovgivnings forenelighed med artikel 90, stk. 1, EF, sjette momsdirektiv og direktiv 2006/112/EF. # Sag C-10/08.

Domstolens dom (Første Afdeling) af 19. marts 2009 – Kommissionen mod Finland
      (Sag C-10/08)
      »Beskatning i Finland af brugte motorkøretøjer importeret fra andre medlemsstater – national lovgivnings forenelighed med artikel 90, stk. 1, EF, sjette momsdirektiv og direktiv 2006/112/EF«
      1.                     Fiskale bestemmelser – interne afgifter – beskatningsordning for importerede brugte motorkøretøjer (art. 90, stk. 1, EF) (jf.
            præmis 26-32)
      2.                     Fiskale bestemmelser – harmonisering af lovgivningerne – omsætningsafgifter – det fælles merværdiafgiftssystem – fradrag for
            indgående afgift (art. 90, stk. 1, EF; Rådets direktiv 77/388, art. 17, stk. 1 og 2, og direktiv 2006/112, art. 167 og 168)
            (jf. præmis 34-37)
      3.                     Fiskale bestemmelser – interne afgifter – beskatningsordning for importerede brugte motorkøretøjer (art. 90, stk. 1, EF) (jf.
            præmis 42-45)
      Angående
      
         
               Traktatbrud – tilsidesættelse af artikel 90 EF og artikel 17, stk. 1 og 2, i Rådets sjette direktiv 77/388/EØF af 17. maj
                  1977 om harmonisering af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag
                  (EFT L 145, s. 1), nu artikel 167 og 168 i Rådets direktiv 2006/112/EF af 28. november 2006 om det fælles merværdiafgiftssystem
                  (EUT L 347, s. 1) – national lovgivning, der fastsætter en merværdiafgift på automobilafgiften og fradragsret for et tilsvarende
                  beløb i den udgående moms – anvendelse af en identisk afgiftsværdi på motorkøretøjer, der har været brugt i mindre end tre
                  måneder, og på nye motorkøretøjer – anvendelse af en nedskrivningssats på 0,8% pr. måned på motorkøretøjer, der har været
                  brugt i mindre end seks måneder, når der ikke på det indenlandske marked findes tilsvarende motorkøretøjer.
               
            Konklusion
      
         
                  1)
               
               
                  
               
               
                  	Republikken Finland har tilsidesat sine forpligtelser i henhold til artikel 90, stk. 1, EF og artikel 17, stk. 1 og 2, i Rådets
                     sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter – Det fælles
                     merværdiafgiftssystem: ensartet beregningsgrundlag, gentaget i artikel 167 og 168 i Rådets direktiv 2006/112/EF af 28. november
                     2006 om det fælles merværdiafgiftssystem, idet den har tilladt, at den afgift, som er omhandlet i § 5 i lov nr. 1482/1994
                     om automobilafgift (autoverokali (1482/1994)) af 29. december 1994, kan fratrækkes i merværdiafgiften i overensstemmelse med
                     § 102, stk. 1. nr. 4, i lov nr. 1501/1993 om merværdiafgift [arvonlisäverolaki (1501/1993)] af 30. december 1993.
                  
               
            
         
                  2)
               
               
                  
               
               
                  	Republikken Finland har tilsidesat sine forpligtelser i henhold til artikel 90, stk. 1, EF, idet den ved beskatning af motorkøretøjer
                     har anvendt den samme afgiftsværdi for motorkøretøjer, der er mindre end tre måneder gamle, som for nye motorkøretøjer.
                  
               
            
         
                  3)
               
               
                  
               
               
                  	I øvrigt frifindes Republikken Finland.
               
            
         
                  4)
               
               
                  
               
               
                  	Republikken Finland bærer sine egne omkostninger og betaler desuden tre fjerdedele af Kommissionen for De Europæiske Fællesskabers
                     omkostninger.
                  
               
            
         
                  5)
               
               
                  
               
               
                  	I øvrigt bærer Kommissionen sine egne omkostninger.